JohanHeinsen/ENO huggingface dataset:
Viborger Samler, 1839-04-01
Dersom Sjællandspostens Beretning er sand, maa Skomagerlauget i Hillerød være paa Knæerne. Det skal nemlig ikke have været istand til at yde mere til de Vandlidte end lidet over 2 Rbd. Forøvrigt er der i Hillerød indsamlet 244 Rbd. 5 Mk. og i Slotsmenigheden 80 Rbd.
Viborger Samler, 1839-04-01
Stege. For nogle Aar siden blev en Skippers Fartøi lagt under Beslag af Toldvæsenet. Jngen tvivlede om, (saaledes hedder det i en Afhandling om Eeden, af Hr. Provst Smith i Stege, indført i Sjællands-Posten No. 25), at der var begaaet Toldsvig, men uagtet al mulig Undersøgelse kunde intet opdages. Eeder bleve aflagte i Mængde, og Skipperen frigivet; men nu anlagde han Sag mod Toldvæsenet, der baade ved Under- og Overretten tilpligtedes at betale ham en betydelig Erstatning for Skibets Arrest m.v. Skipperen seilede nu hjem, og skjøndt Høiesteret endnu ikke havde dømt, ansaae man Sagen som endt. Men nu paa eengang vaagner den igjen. Er det den guddommelige Giengieldelsestime, eller er det at tilskrive Sagførerens Snildhed, Nok – man er isærd med at opbage, ja overbevise et heelt Complot af Meenedere, hvis Lod bliver Tugthuusstraf d. c. Sønderbrydelse af deres hele jordiske Velfærd. Det er nu Gienstanden for mange Samtaler, snart ynker man de Skyldige, hvoriblandt skal være en heel Bondefamilie, snart undres man over Opdagelsen og er spændt paa Sagens Udfald. Men Enden paa alle de Samtaler, Jndsenderen har hørt baade i dannede og udannede Menneskers Kredse, er altid denne: Desværre Eeden bliver misbrugt saa ofte. (Dagen.)
Viborger Samler, 1839-04-01
Klubben i Marieboe, som har bestaaet over i 50 Aar, er bestemt at ophæves til nu anstundende 1ste April. Med hvilken Dristighed Tyvene i Lolland udøve deres Metier viser følgende: Natten mellem den 14de og 15de Marts, Kl. 11, skeete Jndbrud hos Skolelærer Hansen i Maglemer, under Grevskabet Knuthenborg. Tyvene vare først stegne gjennem et af dem opbrudt Vindue ind i Skolestuen; men da de ikke derfra kunde komme til de andre Værelser, krøb de ud igjen og gjorde Forsøg paa at brække ind i Sovekammeret, hvor de sloge eller knugede 2de Vinduesruder ind. Formedelst Glassets Klirren vaagnede Hansen, som strax kaldte paa sin Hund, og da denne søgte til et Gjærde ligefor Sovekammeret, saae Hansen 2de Personer reise sig og løbe af Marken til. Han affyrede nu et Gevær, og blev af Gavtyvene besvaret paa lignende Maade, uden at disse eller hiin traf. Hansen ladte igjen, og posterede sig i Gaarden, hvorfra han hørte en Person gaae paa Veien fra Maglemer til Landeveien, som løber til Bandholm. Da denne Person formeentlig maa have mødt Gavtyvene, som løb ad Veien til Maglemmer, var det ønskeligt, om han vilde melde sig hos Hansen eller Birkedommeren i Grevskabet. Knuthenborg, for at give en saa oplysende Forklaring som mulig. (Dagen.)
Viborger Samler, 1839-04-01
Nyborg, den 28de Marts. Posterne blive endnu overførte med Jisbaade, ved Slipshavn især, for at Færgefartøierne kunne komme til at gaae fra Broen der. Jgaar slap endeel her ved Skibsbroen liggende tilladte Skibe ud af Forden gjennem en tildeels iset Rende, men Jsen ligger ellers endnu fast i Fjorden.
Viborger Samler, 1839-04-01
Det møllerske Vox- og Automat Kabinet er nu indtruffen til Veile.
Viborger Samler, 1839-04-01
Horsens, den 30te Marts. J Tirsdags endte Hr. Lieutenant v. Schumacher de af ham efter Opfordring holdte Forelæsninger over den mechaniske Deel af Naturlæren, med særdeles Hensyn paa sammes Anvendelse for Kunstnere og Haandværkere.
Viborger Samler, 1839-04-01
Forelæsningerne vare sædvanlig godt besøgte, saavel af Videnskabsmænd som af Haandværkere, hvorfor ogsaa Hr. S., glædet ved de talrige Tilhørere, har lovet efter Helligdagene at forevise et Par Experimenter over det af ham Foredragne, nemlig ved at lade opgaae et Par Luftballoner, samt nøiere at give Forklaring om den af Mechanicus Hess her foreviiste Gasbelysning, hvis Foretagelse han nærmere vil lade kundgjøre. Sine interessante og lærerige Forelæsninger agter Hr. Schumacher, saafremt han til næste Vinter forbliver her i Byen, at fortsætte.
Viborger Samler, 1839-04-01
J Nørresundby har i disse Dage en Mand, som det siges i ret gode Kaar, aflivet sig ved Strikken.
Viborger Samler, 1839-04-01
En forfeilet Speculation ved Kornindkjøb til de høie Priser tidligere i Vinter skal have fremkaldt hans ulykkelige Beslutning. (Aalb. Av.)
Viborger Samler, 1839-04-01
Veirpropheten har i Aarhuus Avis No. 51 ladet indrykke Følgende: "Da jeg endnu ikke seer mig i Stand til, uden Tab at udgive den bebuddede Afhandling under Titel: "Veirprophetens, vil jeg for 6te Gang, ogsaa i denne Vaar, herved meddels Veirforudsigelsen, og jeg maa da, ifald ellers Reglen, som var gjeldende næsten i et halvt Seculum, endnu holder Stik, bebude Følgende med Hensyn til Sommerveirliget 1839. Forsømmeren vil ligesom i Fjor blive noget tør, og, efterat der sidst i Mai er faldt nogen Regn, vil der ikke falde synderligt meere deraf førend til Sct. Hansdag; men da vil der fra denne Tid af til sidst i Juli jevnligt komme Regn, skjøndt ikke i saa overvættes Mængde som forrige Sammer. August vil siden blive noget tør igjen, dog ikke aldeles uden Regn især mod Slutningen. September vil i Begyndelsen blive tør, hvorpaa følge nogle Regnveirsdage omtrent fra 6te til 9de, der atter ville afløses af en 8 Dages tørt Veir, men da vil der paafølge, afrexlende med korte Ophold, Regnveirsdage med megen Væde lige til henimod Slutningen af Maaneden. Skrevet den 28de Marts 1839.
Viborger Samler, 1839-04-01
Døde. Kjøbenhavn: Revisor under det kgl. danske Cancelli, Cancelliraad Niels Christian Bendz, 50 Aar; Grosserer og Rodemester J. F. Hoch; Jfr. S. From, 70 Aar. Constructeur i Søetaten, H. M. Holm, 50 Aar; Dreiermester H. G. Hogemeyer, 67 Aar; Valentin Levins Enke, 68 Aar; Lieutenant F. M. v. Sevel; Skibscapitain Thron Olsens Enke, Mette Cathrine Fick, 72 Aar. – Helsingøer; Enken Johanne Dorthea Wilhelmsen, 57 Aar. - Hillerød. Høker Søren Pedersen. – Slagelse: Postfuldmægtig Borch. Baadesgaard i Lolland, Forvalter Møllers Hustru, Ane Johanne Møller, f. Aarsleff, 56 Aar. - Snøde Degnebolig: Sognedegn Michaeli Myhre, 76 Aar. - Greenaa: Jomfru Catharine Petersen. – Udby. Bataillonschirurg Peder Nicolaisen (efter 14 Dages haarde Lidelser). - Kjøbmand Johan Christian Bandiz i Amsterdam (Holstener af Fødsel) Pisa i Jtalien: Cand. Pharm. & Polytechnices Peter Ove Hagen, 26 1/2 Aar. (Død af Strubetæring).
Viborger Samler, 1839-04-01
AVERTISSEMENTS. Nogle Favne tørt Bøgebrænde og endeel Rug Bag- og Hvedehalm, er at faae tilkjøbs hos L. Worre. Fedt Studekjød, udmærket godt Kalve- og Lammekjød, kan faaes Torsdag, Fredag og Løverdag i denne Uge hos L. Hertz. Viborg, den 1ste April 1839. 50 Stkr. halvsede og 10 Stkr. fede Stude, staae til Salg ved Duelund og Humle Mølle, 2 Mile Sønden Viborg.
Viborger Samler, 1839-04-01
Hauge- og Blomsterfröe. er nylig arriveret fra Lübeck og udsælges daglig i min Bopæl. – De her i Omegnen, som ville unde mig Deres Søgning, bedes godhedsfuld at adressere Deres Frøe sedler under Forsegling til Undertegnede. – Trykte Priiscouranter ere at erholde. Viborg, den 24de Marts 1839. J. E. Oppenhagen.
Viborger Samler, 1839-04-01
God Foderhavre. er at faae tilkjøbs. Bogtrykkeriet anviser.
Viborger Samler, 1839-04-01
Auction. Hovedgaarden Dronninggaard. Jfølge Bestemmelse af Directionen for Statsgjælden og den synkende Fond, afholdes Løverdagen den 27de April førstkommende, Kl. 11 Formiddag, offentlig Auction paa Hovedgaarden Dronninggaard i Hjørring Amt, til Bortsalg af bemeldte Gaard med Underliggende, nemlig: 1) Dronninggaard med Hartkorn ufrie HovedgaardsTaxt, Ager og Eng 58 Tdr. 3 Skpr. 3 Fdkr. 1 1/2 Alb. og Skovskyld 5 Skpr. 2 Fdkr. 1/5 Alb. 2) Bondergods med Ager og Engs Hartkorn ufrie Hovedgaards-Taxt 1 Skp. 2 Fdkr. 1/5 Alb., privilegeret Hartkorn 1 Skp. 2 Fdkr. og contribuabelt Hartkorn 14 Tdr. 7 Skp. 2 Fdkr. 1 1/2 Alb., samt Skovskyld 2 Td. 2 Skpr. 3 Fdkr. 1 1/2 Alb. 3) Konge-, Kirke-Korn og Qvægtienden af Bøndergodset. J Kjøbet følger med Hovedgaarden endeel Besætning og Jnventarium. Gaarden drives uden Hoverie, men har 917 Arbeidsdage af Huusmænd. – Det bemærkes: at 1/2 Deel af Kjøbesummen bliver at udbetale i 11te Juni Termin 1839, og at Approbation strax vil kunde erholdes, saafremt det høieste Bud i det mindste beløber til den Sum som af Statsgjældsdirectionen bestemmes i et forseglet Brev til Godsinspecteuren, der først aabnes naar Hammerslag er givet. Conditionerne, som for øvrigt i det Væsentlige blive de samme som ved den over bemeldte Eiendom den 8de Decbr. f. A. afholdte Auction ligge til Eftersyn i det Jydske Lollandske Landvæsens-Contoir under Rentekammeret, hos Godsinspecteuren Justitsraad Bindesbøll paa Edelsborg pr. Skanderborg, og hos Forvalter Silkeborg paa Dronninggaard, der tillige foreviser Eiendommen og Jordbogen over samme.
Viborger Samler, 1839-04-01
Placat. Efter Begjæring af Procurator Hammershøi paa vedkommende Udlægshavers Vegne, bliver den Christen Johansens Enke Anne Nielsdatter tilhørende Gaard med tilliggende Eiendomme af Hartkorn Jordskyld 3 Tdr. 1 Fdkr. 3/5 Alb. og Skovskyld 1 1/2 Fdkr. i Hindberg Bye, Leyring Sogn, stillet til Bortsalg ved en eneste Auction. som afholdes i fornævnte Gaard Torsdagen den førstkommende 25de April, om Formiddagen Kl. 10, iblandt andre paa de Vilkaar, at høieste Bud kan ventes approberet strax efter at Hammerslag er skeet, og at Eiendommen da strax kan tiltrædes af Kjøberen. Lysgaard og Hids Herreders Contoir. Dalsgaard, den H. H. Holm. 30te Marts 1839.
Viborger Samler, 1839-04-04
No. 40. 67 Aargang. alene privilegerede Kongelig allernaadigst Viborger Seiler, Danmark og Hertugdømmene. Forsendes med Brevposten i 4 April 1839. Torsdagen den Redigeret af E. Nerenst. Udgives fra det Donssiske Officin.
Viborger Samler, 1839-04-04
Udenlandske Efterretninger. Frankrig. Le Moniteur af 25de Marts indeholder en fra den 24de dateret kgl. Ordonance, ved hvilken Kamrene indkaldes til den 4de April istederfor til den 26de Marts. – Angaaende de efter Hr. Thiers's Tilbagetrædelse af Marschal Soult førte Underhandlinger melder Journal des Debats: "Alle Marschal Soults Anstrængelser have været forgiæves. Jgaar forsøgte han at organisere Cabinettet med Dhrr. Dupin, Humann, Passy, Sauzet, Du faure og Duperre; Hr. Thiers var den eneste, derikke var derimellem. Vi vide ikke, hvo der skulde være den nye Udenrigsminister. Jmidlertid forlangte 2 eller 3 af de foreslaaede Ministre Betænkningstid og iaften (Søndag) er Alt atter opløst. Marschallen begav sig altsaa om Eftermiddagen til Kongen og erklærede, at han atter maatte tilbagegive det høie Hverv, som han havde overtaget. Herpaa kaldtes Dhrr. Broglio og Dupin til Kongen. - Hertugen af Broglio har været tvende Gange hos Kongen, men erklæret, at ville blive udenfor Combinationerne, ja han skal endog have tilraadet at lade Hr. Thiers kalde. Man troer endog i Paris, at den gamle Combination Soult-Thiers atter vil blive optagen med den Undtagelse, at Duchtel træder ind istedet for Hu mann. – Fondene stige.
Viborger Samler, 1839-04-04
Storbritannien og Jrland. Saavel Storbritanniens ydre som dets indre Forhold ere i dette Øieblik i ingen Retning beroligende. Spiren til længe existerende, møisommeligen tilbagetrængte Misforhold er paa mange Sider samtidigen kommen til Modenhed, medens paa andre Steder andre, Fremtiden truende Spirer slaae Rødder. Den nærværende Stilling skildres saaledes: Først Jndien. Almindelig Bekymring hersker over de der stedfindende Tildragelser. Regjeringen har modtaget Depescher, men meddeler dem ikke; men selv det man kjender, er foruroligende nok. Hærens Marsch mod Cabul vil ikke, som man troede, blive en Militairprommenade. He rats Beherskers uventede Tiltrædelse til de fjendtlige Afghanchaner og Lieutenant Pottingers Fordrivelse fra den Stad, som han med saa stor Held forsvarede; de indfødte Fyrsters truende Stilling, i Middelpunktet af vor Magt; Repals Holdning; Birmannernes uophørligen foruroligende Opførsel; Folkenes aabenbare Modstand i Sind; den Uvished, hvori man er, angaaende de russiske Machina nationer: Alt dette tilsammen danner en Tingenes Tilstand, hvori Seiren fordrer et Opbud af alle Hjælpemidler og al Daadkraft, og et Nederlag vil have det hele indiske Fastlands Opstand til umiddelbar Følge. Depeschernes Hemmeligholdelse formerer endnu den offentlige Menings Urolighed. Man taler om en tilbagegaaende Bevægelse af Hæren formedelst Scindes fjendtlige Stilling, der befæster sine Defileer, og om et Tab af 3000 Mand, som den har lidt ved Mangel paa Levnetsmidler, Sygdomme o.s. v., før den endnu har seet Fjenden. – Paa Cap De hollandske Bønders slemme Krig med Kafferne.
Viborger Samler, 1839-04-04
America. Canadas Opstand er kun qvalt i Blod, og Flammer, intet af Misforholdene løst, intet Hade forsonet; Durham lod ved sin Afreise Provindsen tilbage under Sværdets og Partihadets Herredømme; Conflicten paa Grændsen mellem Maine og Nybrunsvig er ingenlunde rykket en fredelig Afgjørelse nærmere. Vistnok ønsker van Buren Freden; men hans Stilling er meget usikker; han maa følge den Politik, der kan redde eller understøtte denne. Grændsespørgsmaalet beskjæftiger udelukkende Gemytterne i Nordamerica; Præsidentens Budskab er ankommet til Maine, men har hverken fundet Gouverneurens eller den lovgivende Forsamlings bifald; det hed, at Gouverneuren vilde Dagen efter Budskabets Ankomst rette et andet Budskab til den lovgivende Forsamling. Staten Massachusetts har paa Præsidentens Budskab fattet Beslutninger, hvori det hedder: "Vi have med Forbauselse og Smerte erfaret, at de forenede Staters executive Magt har indladt sig i en Overeenskomst med den engelske Minister, der forlanger Bortdragelsen af Tropperne fra Maine, uden at de britiske ligeledes drage sig tilbage. Vi have besluttet, alvorligt at ville samvirke med Staten Maine til, at den executive Magt paa en eller anden Maade annullerer denne Overeenskomst og anvender Alt, forat afgjøre Grændsespørgsmaalet ved Underhandlinger eller paa anden Maade, enten paa Basis af Tractaten 1783 eller paa Basis af en paa Reciprocitet grundet provisorisk Jurisdiction." – Maines Lovgivning har endvidere bevilget 10,000 Dollars til Anlægget af en Vei gjennem det omtvistede Gebeet. Paa den anden Side er Sir John Harvey i Ny brunsvig kun beskjæftiget med at formere sine Tropper; fremdeles skulle de angrebne Overtrædere af Grændsen, og Brændehuggere have havt Tilladelsesattester af ham; Tropper, stationerede i Canada, have erholdt befaling at marschere til Nybrunsvig, og Montreal-Herald anfører et Exempel paa Stemningen i Montreal, naar den siger: Væddemaal af betydeligt Beløb ere gjorte af Militaire, at en Deel af det britiske Militair skal for den 1ste Mai have besat en Deel af Staten New-York. – Congresbeslutningerne, der bevilge Præsidenten Udtagelsen af 50,000 Md. og Pengemidler hertil, Udrustning af Krigskibe, en Million til Grændsefæstningernes Udbedring o. s. v., have vi omtalt, ogsaa Senatet har antaget dem, og Congressen har prorogeret sig. – Med Hensyn til Vestindien kan man kun henvise til de frigivne Sortes Vægring ved at arbeide og Tvisten mellem den lovgivende Forsamling og Gouverneuren paa Jamaica. – Storbritanniens indre Tilstand er ingenlunde meere beroligende. Chartisterne have besluttet videre Forholdsregler, der hentyde paa Vold. Den Stemning, som Forkastelsen af Kornmotionen har frembragt, har gjort Afsendelsen af Tropper til Fabrikdistricterne nødvendig. Antagelsen af Rodens Andragende i Overhuset, at nedsætte en Committee over Forbrydelsernes Tilstand i Jrland, er af Lord Russell betragtet som en Censur over Regjeringen, og han vil have Underhusets Mening om denne Gjenstand, for at træde ud, hvis den falder ud mod Regjeringen.
Viborger Samler, 1839-04-04
Belgien. Den 26de Marts om Aftenen Kl. 6. vare Senatets Debatter og Fredstractaten endnu ikke tilendebragte. En Duel er forefalden mellem Hr. v. Brouckere og Oberst Bire. Da Begge saaredes, opsattes den endelige Afgjørelse, indtil deres Saar vare lægte.
Viborger Samler, 1839-04-04
Blandet. J Wilna er Dommen fuldbyrdet paa de i Anledning af de nyeste Machinationer hæftede Jndivider. Hovedmanden Konarski er skudt, fire Godseiere ere for Livstid forviste til Sibirien og 20 Studenter, den største Deel fra det paa et Aar suspenderede Universtret i Kiew, ere stukne som simple Soldater under Regimenterne ved Caucasus. – Det store Raad i Zürich har nedsat Commissioner over tvende Forslag, om Universitetets Ophævelse og om at sætte Universitetet strængere under Kirkens Formynderskab. – Fra Berlin meldes, at de nye preussiske Love, i hvilke især Geistlighedens Stilling til Staten nærmere fastsættes og de Straffe bestemmes, der ved Ophidselser til Utilfredshed eller ved Jndblanding i alle verdslige Anliggender og Opsætsighed imod Regjeringens Villie træffe de opsætsige Præster af enhver Confession, skulle nu efter endt Raadslagning i Statsraadet forelægges Kongen til Bekræftelse. Enigheden angaaende forskjellige af disses Bestemmelser skal dog ingenlunde være fuldkommen, da Ministeren v. Altenstein har forbeholdt sig at foreslaae Kongen adskillige Forandringer, der ingen Majoritet, erholdt i Statsraadet. Denne Meningsforskjellighed vil vel endnu noget forsinke Lovenes Publication, og da Statsraadet naturligviis kun har en raadslaaende Stemme, saa er der Spørgsmaal, om Kongen i høieste Jnstants vil afgjøre efter denne eller efter Ministrenes Jndsigt. At der tænkes paa Jndførelsen af civil Ægteskab, kan man nu med Bestemthed nægte, i det Mindste ingenlunde for de kirkelige Spørgsmaa les Skyld. Man er fuldkommen bekjendt med denne høie Embedsmands Anskuelser, og Alle have afgivet. deres Vota med Hensyn til Lovene. – J nogle Dage har man talt om den russiske Gesandts, Hr. v. Ribeaupierres Bortkaldelse. Kammerrettens Criminalsenat har i otte Dage beskjæftiget sig med den bekjendte konigsbergske saakaldte "Muckerproces", der er anlagt mod hiin Sect, som, med Præsterne Ebel og Distel i Spidsen, virkede for at dræbe den kjødelige Lyst ved den høieste Jncitation af den sandselige Begjærlighed. At de heri indviklede Præster blive afsatte fra deres Embeder og komme til at lide nogen Straf, er let at forudsee. J hvor høi Grad den selskabelige Tilstand, derved er undergraven, beviser blandt Andet en Læges Exempel, der, hørende til Vidnerne, ifølge sit Ud saa næsten har tabt sin hele Praxis. Man beundrer Præsten Ebels Forsvarskrift, der er forfattet med stor theologisk Lærdom og philosophisk Skarpsind, renser sin Forfatter fra al Skyld og bedækker hans Modstandere med de værste Synder. Rettens Dom maa snart blive afsagt og ventes dagligt med den største Spænding – Fra alle de hannoverske Valgdistricter, hvilke Regjeringen har paalagt at gjøre nyt Valg, indløbe Efterretninger, at Corporationerne have afslaaet at opfylde denne Begjæring. - Hvorledes det hannoverske Anliggende staaer ved Forbundsdagen i Frankfurt, er ikke nøie bekjendt; men man tilstaaer selv i de høiere Kredse, at den monarchiske Anseelse lider meget ved Begivenhederne i Hannover.
Viborger Samler, 1839-04-04
Den legale Opposition skal ogsaa bestandigt være i Tiltagende i Hannover, og disse Omstændigheder torde der muligen ogsaa blive taget Hensyn til af Forbundet.
Viborger Samler, 1839-04-04
Natten mellem 28de og 29de Marts døde i en Alder af 59 Aar Prof. Siboni, Directeur for Syngeskolen ved Theatret, efter at have ligget syg i nogen Tid som Følge af et apoplectisk Tilfælde.
Viborger Samler, 1839-04-04
Directionen for det kongelige Vaisenhuus har tilmeldt Cancelliet, at Assessor Pharm. J. Møller, for at vise sin Erkjendtlighed mod Vaisenhuset, har, overeensstemmende med det af ham og Hustrue oprettede Testament, tilstillet Directionen en kongelig uopsigelig Obligation paa 500 Rbd. r. S., hvis Renter han aarlig ønsker anvendte til Præmie for en udgaaende Vaise, det ene Aar for en Dreng og det andet for en Pige, hvilke Renter han har lovet ved Tilskud at ville forøge saalænge han lever.
Viborger Samler, 1839-04-04
Det kongelige Missionscollegium har meddeelt Cancelliet, at Herredsprovsten til Skagefjord Syssel paa Island Benedict Vigfusen har givet til Missionsvæsenets Fremme. 100 Rbd. r. S.
Viborger Samler, 1839-04-04
En ung Landsmand, Hr. Cand. phill. Ramsing, som for et Par Aar siden opfandt en meget sindrig Maskine til at fabrikere Kobberfænghætter til Brug, ved Percussionsgeværer, om hvis Forarbeidelse han senere forenede sig med den dristige Jsenkræmmer Hr. Heegaard, har nu, efter flere Forsøg, været heldig nok til, ogsaa at construere et mechanisk Orgel, kaldet Auletion, som har høist væsentlige Fortrin fremfor de tidligere lignende Jnstrumenter, og kan leveres meget billigt. Savidt vides, vil Prisen for et Auletion med et Register og 3 Octaver omtrent blive 60 Rbd.; skal der tillige være 3 Octaver Fjedre, omtrent 80 Rbd, og for større Jnstrumenter, omtr. 6 Rbd. meer for hver Octav i hvert Register.
Viborger Samler, 1839-04-04
Smaae Positiver til Sangmusik ville kunne leveres for 10 a 20 Rbd.
Viborger Samler, 1839-04-04
Saavidt man, efter de Beregninger, som ere indkomne, har erfaret, er der til de Vandlidte i Jylland; til Dato indsamlet omtrent 43,000 Rbd., nemlig fra Kjøbenhavn (deels ved Collecten, deels af andre Veie) omtrent 27,000 Rbd., fra Deres Majestæter, Kongen og Dronningen 1,000 Rbdlr., Enkehertuginde Louise Augusta 200 Rbd., Hertugen af Glücksborg, og Gemalinde 200 Rbd. og fra Provindserne (ligeledes deels ved Collecten og deels ved private Jnd samlinger) omtrent 14,500 Rbd. (Dagen.) Vaarens Forbud søge Helsingoranerne, som bekjendt, ikke saa meget i Mark og Skov, som – paa Toldbroen, og de have fundet hine der i disse Dage. Naar Rheden passeres i faa Dogn af nogle hundrede Seilere, og dertil Havnen frembyder en smuk Krands af større og mindre Fartøier, saa er og maadet i Helsingøer være Foraar, om end Thermometret viser Kuldegrader, og om end Vagtskibet ikke er kommen ud endnu af sit Vinterqvarteer. – Den 25de have 46 og den 26de 139 Skibe clareret Øresunds Told.
Viborger Samler, 1839-04-04
J disse Dage er et høist ulykkeligt Tilfælde indtruffet i Nærheden af Callundborg. En Møller dreng, som uforsigtigviis var kommen Mølleværket for nær, blev af dette greben i Klæderne, slæbt indi Hjulene og reent afmalet indtil Beltestedet (?). Den Ulykkelige blev bragt ind til Byen, hvor han opgav Aanden, efter at have levet en halv Dag i denne rædsomme Tilstand. Han havde dog saa megen Samling, at han kunde betegne Faderen, der stod ved Sengen og græd, at han ikke skulde sørge, thi det var snart forbi. (Siællandsposten.)
Viborger Samler, 1839-04-04
Fyrskibet Trindelen, som formedelst Driviis har maattet forlade sin Station ved Læsøe, er med Jsen drevet Kattegattet ud, og er den 17de Marts i meget haardt Veir, indkommet til Gros-Havn i Nærheden af Grimstad. Saa snart som Jsen tillader det, vil Fyrskibet igjen søge Stationen, (Hdt.)
Viborger Samler, 1839-04-04
Apenrade, den 16de Marts. Man har her stiftet en "Sømands-Kasse," hvis Formaal er at understøtte trængende Søfolk og deres Familier heraf Staden. Stifterne ere 13 Skibs-Capitainer og Skibs-Rhedere. Senator J. Bruhn har skienket 3000 Mk. Cour. til denne Kasse hvis Virksomhed skal begynde, naar den eier en Capital af 16,000 Rigsbankdaler, af hvis Renter Understøttelserne udredes.
Viborger Samler, 1839-04-04
For kort Tid siden bleve et Par Studenter i Kiel satte i Caceret for natlige Uordener; men brøde endnu samme Nat ud. Ret længe fik de dog ikke Leilighed til at glæde sig ved Friheden; thi allerede næste Aften bleve de for nye Uordener igjen arresterede og denne Gang indspærrede hver i sit Lukaf, og en Vogter sat ved dem. Studenterne havde imidlertid denne Gang forsynet sig hver med en ladt Pistol, hvormed de ud paa Natten søgte at tvinge deres Vogtere til at lade dem slippe bort. Da de fandt Modstand affyrede den Ene sin Pistol, saaledes at Kuglen streifede Vogterens Øre og gik ind i Væggen den Andens Pistol slog lykkeligviis Klik, saa at Vogteren paa denne Maade slap med Livet. Der er nu indledet Undersøgelser imod Forbryderne. (Dannevirke.)